Kun internet on nykyään iso osa meidän jokaisen elämää, Google ja muut suuryhtiöt ovat yhä suuremman paineen alla tietosuoja-asioissa. Kaikkein merkittävin toimenpide on ollut Euroopan Unionin yleinen tietosuoja-asetus eli GDPR, jonka mukaan evästeitä ei saa asentaa selaimelle ilman käyttäjän lupaa. Huhtikuussa 2021 EU alkoi laajentamaan GDPR:ää uudella ePR-regulaatiolla, jonka tarkoitus on edelleen parantaa netinkäyttäjien yksityisyydensuojaa.
Tämä julkinen ja lainsäädännöllinen paine on pakottanut Googlea etsimään parempia tapoja kolmansien osapuolten mainonnan kohdentamiseen. FLoC pyrkii löytämään tasapainon käyttäjien yksityisyyden ja käyttäjätietoa vaativan kohdennetun mainonnan välillä.